Jens Juel (maler)

**Jens Jørgensen Juel** (født 12. mai 1745 i Balslev på Fyn i Danmark, død 27. desember 1802 i København) var en dansk kunstmaler fra siste del av rokokkoen som regnes som en av de ypperste portrettmalerne i Danmark. Han var også den som satte landskapsmaleriet på kartet som en selvstendig billedtype.

## Liv og virke
### Bakgrunn
Jens Jørgensen Juel studerte først i fem år hos maleren Johann Michael Gehrmann i Hamburg før han knapt 20 år gammel kom til København for å fullføre utdannelsen ved Det Kongelige Danske Kunstakademi. Helt fra begynnelsen av malte han portretter, først av familie og venner av husverten, senere av borgerskapet og fra 1770-tallet av adelige og kongelige.

### Maler
Ved Kunstakademiet konkurrerte han om og vant den lille gullmedaljen i  1767 og den store i 1771. Han fikk ikke det medfølgende reisestipendiet, men mottok i stedet en gave på 400 riksdaler årlig i fire år fra en krets av anonyme givere.

Fra 1772 befant han seg i åtte år på studiereise utenlands, blant annet i Roma og Paris. Størst betydning fikk oppholdet i Sveits hvor han tilbrakte tre år; fra 1777 til 1779. Her kom Juel i kontakt med den nye dyrkingen av naturen som sprang ut fra idéene til den sveitsiskfødte franske filosofen Jean-Jacques Rousseau.

Fra 1780 etablerte han seg igjen i København som portrettmaler med kongehuset, adelen og det høyere borgerskapet som kunder.

Juel malte også flere nordmenn, som Bernt Anker og Peder Anker. Familieportrettet av sistnevnte som Juel malte i 1792, henger fortsatt på Bogstad gård.

Han ble medlem av Kunstakademiet i 1782, professor samme sted i 1786 og var dets direktør 1795–1797 og 1799–1801.

Juel var gift med Rosine Dørschel. To av deres døtre giftet seg etter tur med maleren Christoffer Wilhelm Eckersberg.
Fil:Dansebakken ved Sorgenfri.jpg|Dansebakken ved Sorgenfri, nord for København
Fil:Jens Juel - Landskab ved Øresund (1800).jpg|Landskap ved Øresund
Fil:Jens Juel - Uvejrslandskab (1782).jpg|Uværslandskap, utsikten fra Færgelunden mot Frederikssund
Fil:Jens Juel - Tordenregn nedstyrtende i havet - KMS6269 - Statens Museum for Kunst.jpg|Tordenvær med styrtregn i havet
Fil:Christianviidenmark.jpg|Portrett av Christian VII av Denmark og Norge  (1749-1808)
Fil:Baroness Matilde Guiguer de Prangins in Her Park at Lake Leman, by Jens Juel - Statens Museum for Kunst - DSC08194.JPG|Baronesse Matilde Guiguer de Prangins (1758 - 1817) i hennes park ved Lake Leman
Fil:Michael Herman baron Lovenskiold.jpg|Portrett av Michael Herman Løvenskiold (1751-1807), 1772
Fil:Jens Juel - Portrett av Maren Juel - NMK.2013.0313 - National Museum of Art, Architecture and Design.jpg|Portrett av Maren Juel
Fil:Jens Juel - Painting - NG.M.00613 - National Museum of Art, Architecture and Design.jpg|Portrett av Anne Cathrine Collett
Fil:Isabelle de Charrière - Jens Juel.gif|Portrett av Isabelle de Charrière (1740-1805), 1777


## Utvalgte verk
* Portrett av dronning Caroline Mathilde 
* Portrett av  historikeren P.F. Suhm
* Portrett av arveprins Frederik
* Portrett av Isabelle de Charrière
* Portrett av J.F.J. Saly
* Portrett av Niels Ryberg med familie

## Referanser


## Litteratur
* Kasper Monrad: *Dansk guldalder. Lyset, landskabet og hverdagslivet*, Gyldendal forlag, København 2013, ISBN 978-87-0214-106-1